सरसों की बंपर पैदावार, टोडा मंडी में रोज 4000 बोरी आवक
कस्बेकी कृषि गौण मंडी में इस बार रबी के सीजन की नई सरसों ने अब रफ्तार पकड़ ली है। सोमवार को 4173 बोरी सरसों की आवक हो जाने से कृषि गौण मंडी छोटी पड़ने लगी है। मंडी लबालब होने से मंडी में रौनक बढ़ी है, वहीं कस्बे का व्यापार भी दौड़ने लगा है।
मंडी सचिव ओमप्रकाश जाट ने बताया कि कृषि गौण मंडी में इस बार रबी के सीजन में सरसों की अावक दिन प्रतिदिन तेजी से बढ़ना शुरू हो गई है। इससे मंडी की आय ने भी रफ्तार पकड़ ली है।
सर्वाधिक पैदावार टोडारायसिंह में होने का अनुमान
सोमवारको मंडी में 4173 बोरी सरसों की बोरी दर्ज की गई है, जिसे मंडी में कार्य कर रहे व्यापारियों ने बाेली लगाकर खरीदी की है। सरसों की बढ़ते क्रम में आवक जारी है। मंडी में वाहनों बोरियों के लिए जगह कम पड़ने लगी है। सोमवार को सरसों की 42 लैब जांच में 3515 रुपए प्रति क्विंटल के भाव लगे है। न्यूनतम भाव 3150 रुपए प्रति क्विंटल लगे है। उधर, क्षेत्र के किसानों का टोडारायसिंह की मंडी की ओर रुझान बढ़ना शुरू हो गया है। पहले किसान सीधे ही इधर-उधर जिंस बेच आते थे। इससे व्यापारी भी मंडी में बैठना बंद कर दिए थे। अबजब कि इस बार से सभी व्यापारी मंडी में बैठ कर व्यापार कर रहे है और बोली लगा कर खरीद कर रहे है। इससे जहां किसान संतुष्ट है, वही व्यापारियों में भी संतोष है। इस अच्छी पहल से मंडी की आवक बढ़ना शुरू हो गई है। रोजाना की हजारों बोरी की तादात में सरसों की आवक शुरू होने लगी है। इससे मंडी की आय में इजाफा होने लगा है। टोंक जिलें सर्वाधिक सरसों टोडारायसिंह में होने का अनुमान है।
टोडारायसिंह. कस्बेमें सरसों की बम्पर आवक से ठसाठस हुई मंडी।
hin_Deva hin_Deva hin_Deva hin_Deva hin_Deva awa_Deva